PROJEKTS

LATVIJAS REPUBLIKAS MINISTRU KABINETS

2013. gada \_\_\_.\_\_\_\_\_\_\_\_\_\_\_\_\_ Noteikumi Nr. \_\_\_\_

Rīgā (prot. Nr. \_\_ \_\_\_ §)

**Kārtība, kādā par Latvijas pilsoni atzīst pēc 1991.gada 21.augusta Latvijā dzimušu bezvalstnieku vai nepilsoņu bērnu**

Izdoti saskaņā ar

Pilsonības likuma 3.1 panta sesto daļu

**I. Vispārīgie jautājumi**

1. Noteikumi nosaka kārtību, kādā bērnu atzīst par Latvijas pilsoni saskaņā ar Pilsonības likuma 3.1 panta otro, trešo un ceturto daļu, kā arī kārtību, kādā tiek atzīts, ka notiesājošs spriedums ir ticis pieņemts, neievērojot taisnīgas tiesas vai soda samērīguma principu.

2. Iesniegumu par bērna atzīšanu par Latvijas pilsoni izskata Pilsonības un migrācijas lietu pārvalde (turpmāk – pārvalde).

3. Lēmumu par bērna atzīšanu par Latvijas pilsoni pieņem pārvaldes priekšnieks vai viņa pilnvarota amatpersona.

**II. Iesnieguma iesniegšana**

4. Iesniegumu par bērnu līdz 15 gadiem, kurš saskaņā ar Pilsonības likuma 3.¹ panta otro daļu atzīstams par Latvijas pilsoni, iesniedz bērna likumiskais pārstāvis pārvaldes teritoriālajā nodaļā, uzrādot personu apliecinošu dokumentu un, ja nepieciešams, šo noteikumu 6.punktā minēto dokumentu, vai iesniedz pārvaldē elektroniski (pielikums) normatīvajos aktos noteiktā kārtībā.

5. Bērns vecumā no 15 gadiem, kurš saskaņā ar Pilsonības likuma 3.1 panta trešo daļu vēlas tikt atzīts par Latvijas pilsoni, uzrādot personu apliecinošu dokumentu, iesniedz iesniegumu pārvaldes teritoriālajā nodaļā, vienu fotogrāfiju (3 x 4 cm) un, ja nepieciešams, šo noteikumu 6. un 7.punktā minēto dokumentu.

6. Ja bērns vecumā no 15 gadiem kādā citā valstī ir notiesāts par smaga vai sevišķi smaga noziedzīga nodarījuma izdarīšanu, kas ir smags vai sevišķi smags noziedzīgs nodarījums arī Latvijā, taču kompetenta starptautiska organizācija vai starptautiska tiesa ir atzinusi, ka šis spriedums ticis pieņemts, neievērojot taisnīgas tiesas vai soda samērīguma principus, tad viņš uzrāda atbilstošo starptautiskās organizācijas vai starptautiskās tiesas nolēmumu vai publiski pieejamu un pārbaudāmu informāciju par to, ka šis spriedums ticis pieņemts, neievērojot taisnīgas tiesas vai soda samērīguma principus.

**III. Iesniegumam pievienojamie dokumenti**

7. Ja viens no bērna vecākiem ir miris ārvalstīs, šo noteikumu 4. un 5.punktā minētā persona uzrāda dokumentu par miršanas faktu vai tiesas nolēmumu par izsludināšanu par mirušu.

8. Šo noteikumu 4. un 5.punktā minētā persona, apliecinot pastāvīgo dzīvesvietu Latvijā, iesniedz pārvaldē vienu vai, ja nepieciešams, vairākus šādus dokumentus:

8.1. izziņu no darba devēja par nodarbinātību;

8.2. dokumentu par pabalsta saņemšanu;

8.3. izziņu no izglītības iestādes;

8.4. pašvaldības amatpersonas apliecinājumu par to, ka persona dzīvo attiecīgās pašvaldības administratīvajā teritorijā;

8.5. dokumentus, kas pierāda, ka persona noteiktajā laika posmā veikusi saimnieciskas vai finansiālas darbības Latvijas teritorijā;

8.6. citus pierādījumus, kas apliecina personas pastāvīgo dzīvesvietu Latvijā.

9. Persona iesniedz šo noteikumu 8.1., 8.2., 8.3. un 8.4.apakšpunktā minētos dokumentus, ja tādi ir tās rīcībā.

10. Bērns vecumā no 15 gadiem uzrāda vienu no Pilsonības likuma 21.panta otrajā daļā minētajiem dokumentiem.

11. Ja bērns vecumā no 15 gadiem ir atbrīvojams no latviešu valodas prasmes pārbaudes saskaņā ar Pilsonības likuma 21.panta pirmās daļas 1.punktu, viņš uzrāda invaliditātes apliecību vai Veselības un darbspēju ekspertīzes ārstu valsts komisijas lēmumu par invaliditātes noteikšanu (ja tādi ir viņa rīcībā).

 12. Ja bērns vecumā no 15 gadiem ir atbrīvojams no latviešu valodas prasmes pārbaudes saskaņā ar Pilsonības likuma 21.panta pirmās daļas 2.punktu, viņš uzrāda apliecību par vispārējo pamatizglītību un dokumentu, kas apliecina, ka viņš ir ieguvis pamatizglītību latviešu valodā, apgūstot tajā vairāk nekā pusi no pamatizglītības programmas.

**IV. Iesnieguma izskatīšana**

13. Bērnu vecumā no 15 gadiem, kurš neiesniedz vienu no šo noteikumu 10., 11. vai 12.punktā minētajiem dokumentiem, pārvalde nosūta uz latviešu valodas prasmes pārbaudi, kas paredzēta normatīvajos aktos pilsonības iegūšanai naturalizācijas kārtībā.

14. Ja nav iesniegti šo noteikumu 8.1., 8.2., 8.3., 8.4.apakšpunktā vai 11.punktā minētie dokumenti, pārvalde pieprasa atzinumu no:

 14.1. pašvaldības un Izglītības kvalitātes valsts dienesta par bērna līdz 15 gadiem atbilstību Pilsonības likuma 3.1 panta otrās daļas 2.punktā noteiktajai prasībai;

 14.2. pašvaldības, Valsts ieņēmumu dienesta, Valsts sociālās apdrošināšanas aģentūras vai pašvaldības sociālā dienesta un Izglītības kvalitātes valsts dienesta par personas atbilstību Pilsonības likuma 3.1 panta otrās daļas 4.punktā vai Pilsonības likuma 3.1 panta trešās daļas 2.punktā noteiktajai prasībai;

 14.3. Veselības un darbspēju ekspertīzes ārstu valsts komisijas par personas atbilstību Pilsonības likuma 21.panta pirmās daļas 1.punktā noteiktajai prasībai.

15. Lai pārbaudītu bērna vecumā no 15 gadiem atbilstību Pilsonības likuma 3.1 panta trešās daļas 3. un 4.punkta nosacījumiem, pārvalde pieprasa atzinumu:

15.1. no Iekšlietu ministrijas Informācijas centra par bērna vecumā no 15 gadiem atbilstību Pilsonības likuma 3.¹ panta trešās daļas 4.punktā minētajām prasībām;

15.2. no Satversmes aizsardzības biroja un Valsts policijas par bērna vecumā no 15 gadiem atbilstību Pilsonības likuma 11.panta pirmās daļas 1.punktā minētajām prasībām;

15.3. no Drošības policijas par bērna vecumā no 15 gadiem atbilstību Pilsonības likuma 11.panta pirmās daļas 1.punkta a), b) un c) apakšpunktā minētajām prasībām;

15.4. no Noziedzīgi iegūtu līdzekļu legalizācijas novēršanas dienesta par bērna vecumā no 15 gadiem atbilstību Pilsonības likuma 11.panta pirmās daļas 1.punkta d) apakšpunktā minētajām prasībām;

15.5. no Ārlietu ministrijas par bērna vecumā no 15 gadiem atbilstību Pilsonības likuma 31.panta trešās daļas 4.punktā paredzētajam izņēmumam, ja persona uzrādījusi šo noteikumu 6.punktā minētos pierādījumus;

15.6. no citām valsts pārvaldes iestādēm, ja ir nepieciešama papildu pārbaude.

16. Šo noteikumu 14.un 15.punktā minētās iestādes atbildi uz pārvaldes pieprasījumu, sniedz 15 dienu laikā, bet, ja šo noteikumu 15.punktā minētajai iestādei atzinuma sniegšanai ir nepieciešama papildu pārbaude, – sešu mēnešu laikā.

17. Pārvaldes priekšnieks vai viņa pilnvarota amatpersona pieņem lēmumu atteikt atzīt bērnu par Latvijas pilsoni šādos gadījumos:

17.1. nav likumīga pamata bērna atzīšanai par Latvijas pilsoni;

17.2. bērns vecumā no 15 gadiem:

17.2.1. neierodas uz latviešu valodas prasmes pārbaudi un divu mēnešu laikā no noteiktā pārbaudes laika neiesniedz dokumentus, kas apliecina, ka viņš neieradās uz pārbaudi attaisnojoša iemesla dēļ;

17.2.2. trīs reizes nenokārto vai atsakās kārtot latviešu valodas prasmes pārbaudi;

17.2.3. kārtojot Pilsonības likumā noteikto latviešu valodas zināšanu pārbaudi, ir pārkāpis pārbaudes noteikumus.

 18. Šo noteikumu 17.punktā minēto pārvaldes priekšnieka pilnvarotas amatpersonas lēmumu persona var apstrīdēt, iesniedzot iesniegumu pārvaldes priekšniekam. Pārvaldes priekšnieka lēmumu personai ir tiesības pārsūdzēt administratīvajā tiesā Administratīvā procesa likumā noteiktajā kārtībā.

**V. Noslēguma jautājumi**

19. Atzīt par spēku zaudējušiem Ministru kabineta 2011.gada 5.jūlija noteikumus Nr.520 „Kārtība, kādā tiek iesniegts un izskatīts iesniegums bērna atzīšanai par Latvijas pilsoni” (Latvijas Vēstnesis, 2011, 105.nr.)

20. Noteikumi stājas spēkā 2013.gada 1.oktobrī.

Ministru prezidents V.Dombrovskis

Iekšlietu ministrs R.Kozlovskis

Iesniedzējs:

Iekšlietu ministrs R.Kozlovskis

Vīza:

Valsts sekretāre \_\_\_\_\_\_\_­\_\_\_\_\_\_\_\_\_\_ I.Pētersone - Godmane

12.09.2013. 13:34

1015

T.Dementjeva

67219676, tamara.dementjeva@pmlp.gov.lv